 Kulanka wada-tashiga Golaha Wasiirrada xukuumadda cusub oo muddo afar maalmood ah ka socday hudheelka Royal Palace ee galbeedka caasimadda Hargeysa oo Madaxweyne Biixi soo xidhay , waxa qodobadda ka soo baxay ugu muhiimsan; in la xoojiyo siyaasadda arrimaha dibadda, lana kordhiyo dadaalka loogu jiro ictiraaf-raadinta, in la xoojiyo amniga gudaha, si buuxdana loo sugo xuduudaha dalka, in la dhiirrigaliyo, lana fududeeyo maalgashiga, si loo abuuro fursado shaqo, in la kordhiyo dakhliga, dib-u-habaynna lagu sameeyo nidaamka maamulka maaliyadda, in la sameeyo guddi farsamo oo ka soo talo bixisa xal-u-helidda sicir-bararka iyo kuwa kale. 